ועדת הכספים, כנסת 20, פרוטוקול מספר 476, 2016-11-01 15:30

משה גפני: אני מתכבד לפתוח את ישיבת ועדת הכספים בנושא שינויים בתקציב לשנת 2016.

משה גפני: מה יש לנו על סדר היום?

משה גפני: המשרד להגנת הסביבה, פנייה מספר 94-95.

<עידו סופר: צהרים טובים.

<עידו סופר: אני רפרנט תעשייה ומסחר באגף התקציבים.

<עידו סופר: הפנייה נועדה להעביר סכום של 5,075 אלפי שקלים חדשים ממשרד הכלכלה והתעשייה למשרד להגנת הסביבה בגין פינוי הר הפסולת בעכו.

משה גפני: צריך לגייס מישהו מן הקואליציה.

משה גפני: הולכת להיות פה פנייה בעניין חברון.

אחמד טיבי: למה אתה מניח שזה לא יעבור?

אחמד טיבי: למה סתם להטריח אנשים?

משה גפני: אתם תימנעו בזה?

משה גפני: זה הרי פוצל.

סתיו שפיר: נשמע מה ההעברה.

משה גפני: שיבואו חברים מן הקואליציה שישמעו גם.

<עידו סופר: מטרת הפנייה היא להעביר תקציב בגין פינוי הר הפסולת בעכו.

<עידו סופר: תקציבן המשרד להגנת הסביבה יפרט על הסוגיה.

משה גפני: אם אפשר לשמוע פרטים על זה.

<שאול הויזלר: אני תקציבן המשרד להגנת הסביבה.

<שאול הויזלר: יש החלטת ממשלה משנת 2001 והיה בג"ץ ב-2005.

<שאול הויזלר: בשנת 2008 המשרד קיבל הרשאה להתחייב על סך 21 מיליון שקלים.

<שאול הויזלר: כל ה-21 מיליון שקלים כבר שולמו.

<שאול הויזלר: היה מכרז ארוך מאוד.

משה גפני: רגע, סליחה, אמרנו שנודיע.

<טמיר כהן: הודענו.

משה גפני: ביקשו דווקא מן האופוזיציה.

<טמיר כהן: הודענו לכל חברי הוועדה.

<שאול הויזלר: למעשה היה מכרז ארוך מאוד ומפורט.

<שאול הויזלר: בסוף נבחר זוכה, שבעצם לקח על עצמו לפנות את הכול בסכום של 42 מיליון שקל.

<שאול הויזלר: הממשלה בעצם משלמת 21 מיליון שקל ו-21 מיליון שקל מגיעים מקופת המפרק של המפעלים.

<שאול הויזלר: נכון להיום העבודה כמעט הסתיימה.

<שאול הויזלר: הכסף שולם כבר למפרק.

<שאול הויזלר: בעצם אנחנו מבקשים את החלק האחרון, שזה השתתפות משרד הכלכלה, 4.8 מיליון שקלים, פשוט להשלים את הגירעון שנוצר במשרד בעקבות ההרשאה להתחייב שכבר שולמה.

סתיו שפיר: למה רק עכשיו אתם יודעים שזה צריך להיות וזה לא נכנס לבסיס?

<שאול הויזלר: זה העברה בין גגות.

<שאול הויזלר: העברה בין גגות לא נכנסת לבסיס.

<שאול הויזלר: העברה בין גגות היא העברה ממשרד הכלכלה למשרד להגנת הסביבה.

<שאול הויזלר: זה לא העלאה של בסיס.

<שאול הויזלר: הייתי שמח מאוד אם היו מעלים את הבסיס של המשרד להגנת הסביבה ב-5 מיליון שקלים.

סתיו שפיר: אני עדיין לא מצליחה להבין למה זה.

סתיו שפיר: זה שזה העברה בין גגות – בסדר, זה גם כתוב פה.

סתיו שפיר: למה זה כך מלכתחילה?

סתיו שפיר: משרד האוצר התחייב שהוא מכניס גם העברות חד-פעמיות לתוך תקציב המדינה.

<עידו סופר: אסביר, חברת הכנסת שפיר.

<עידו סופר: מדובר בפרויקט עם חוסר ודאות גדולה מאוד.

<עידו סופר: ההחלטה היא משנת 2000 וזה תהליך שלא התנהל בצורה המיטבית.

<עידו סופר: היה בג"ץ באמצע ובחירת זוכה.

<עידו סופר: לכן בדברים כאלה התשלום נעשה בפועל.

<עידו סופר: התשלום נעשה בפועל על-ידי המשרד להגנת הסביבה אבל החלק היחסי הועבר ממשרד הכלכלה אל המשרד להגנת הסביבה לפי דרישתם ובהתאם לביצוע.

<עידו סופר: לכן זה דבר שלא יכולנו לצפות אותו.

סתיו שפיר: בעצם גם משרד הכלכלה וגם המשרד להגנת הסביבה לא ידעו שזה יתוקצב השנה?

<עידו סופר: הם לא ידעו שזה יתוקצב.

<עידו סופר: כלומר, הבקשה נעשתה לפי הביצוע בפועל ולכן זה לא דבר שניתן היה לחזות אותו בעת בניית התקציב.

סתיו שפיר: זה לא לחלוטין מדויק.

סתיו שפיר: קשה להאמין שלא ידעתם בתחילת השנה בזמן התקצוב שהולכת להיות העברה כזאת.

סתיו שפיר: אם כך זה מתבצע, פה מדובר בסכום כזה, אז זה יכול להתבצע גם בסכומים של עשרות מיליוני שקלים.

סתיו שפיר: ואז מה, באמצע השנה מחליטים פתאום להעביר?

<שאול הויזלר: ההרשאה ניתנה ב-2008.

<שאול הויזלר: יצאה התחייבות על 21 מיליון שקלים כבר בשנת 2008.

<שאול הויזלר: הפרויקט מתבצע מ-2008 ועד עכשיו ורק עכשיו הוא הסתיים.

<עידו סופר: היה נוח גם עבורנו לבצע את זה בבסיס.

סתיו שפיר: מעבר לזה, כאשר קובעים פרויקט ומקבלים החלטה צריך להציב לדבר הזה "דד-ליין" ולהבין מתי הפרויקט הולך להתקדם ולהסתיים, אחרת לא מגיעים למצבים כאלה.

<שאול הויזלר: הבעיה הייתה שהמכרז היה מסובך מאוד.

<שאול הויזלר: למכרז הראשוני לא ניגשו בכלל מציעים.

<עידו סופר: תקצוב הסוגיה הזאת בבסיס היה נוח הרבה יותר גם עבורנו.

<עידו סופר: אני מסכים אתך בסוגיה הזאת, אבל זה משהו שלא יכולנו לצפות אותו בעת בניית התקציב ולכן אנחנו מבצעים את ההעברה.

סתיו שפיר: גפני, אתה רוצה להצביע?

משה גפני: כן.

משה גפני: מי בעד אישור הפניות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 1

משה גפני: נמנעים – אין

משה גפני: הפניות אושרו.

משה גפני: פניות מספר 162-163, חברון.

<יוסי עדס: אני רפרנט פנים באגף התקציבים.

<יוסי עדס: הפנייה נועדה לתקצוב 1.9 מיליון שקלים עבור העברה- - -

משה גפני: יש לי שאלה מקדימה לגבי העניין הזה.

משה גפני: הייתה הפחתה שנייה שאני ביקשתי לפצל אותה.

משה גפני: נדמה לי שיעל מבורך אמרה שאי אפשר לפצל.

משה גפני: אז איך זה פוצל אם אי אפשר לפצל?

<יוסי עדס: שם היה מדובר, אני מעריך- - -

משה גפני: כדאי שתבדוק את זה.

משה גפני: אל תיתן הערכות.

משה גפני: אני ביקשתי לפצל.

משה גפני: יש מי שרוצים להצביע על חברון ולא רוצים להצביע על משהו אחר, יש מי שרוצים להצביע על משהו אחר ולא רוצים להצביע על חברון.

משה גפני: ביקשתי לפצל.

משה גפני: זה הדבר הכי פשוט.

משה גפני: אלה הרי דברים שונים לחלוטין.

משה גפני: פתאום התברר שאפשר?

משה גפני: טוב, אדבר בעצמי עם יעל מבורך אז תמשיך הלאה.

משה גפני: רק תדע שמה שאומרים באגף על אי אפשר וכן אפשר – הכול אפשר.

משה גפני: רוצים או לא רוצים – זה דיון אחר.

<יוסי עדס: אני לא הכתובת לשאלה הזאת.

משה גפני: אני לא יכול להאריך יותר בזה.

<יוסי עדס: הפנייה נועדה לתקצוב 1.9 מיליון שקלים לוועד המקומי בחברון בהתאם להחלטת הממשלה שעניינה יישום הסכמים קואליציוניים.

<יוסי עדס: הוועד המקומי בחברון לא מתוקצב כרשות מקומית במענק האיזון, לכן הוא מקבל תקציב בנפרד.

<יוסי עדס: זה הסבר שחוזר פה מידי שנה.

משה גפני: את ההסבר הזה אני מכיר כבר, הוא הסבר שנשמע כבר כמה שנים.

משה גפני: יש לי שאלה.

משה גפני: אם זה המצב, שצריך את הכסף הזה בשביל לנהל את הישוב בחברון והוא לא נמצא במסגרת הכללית של תקצוב הרשויות המקומיות, למה זה הסכם קואליציוני?

משה גפני: למה אתם או משרד הפנים לא באים ואומרים: בחברון אין רשות מקומית ולכן אנחנו מביאים את זה במסגרת אחרת?

משה גפני: למה צריך פה הסכם קואליציוני?

משה גפני: אגב, עם איזו מפלגה?

<יוסי עדס: אני לא יודע, זה רשום בהחלטת הממשלה אבל אני לא זוכר.

סתיו שפיר: אתם אמורים לצרף את ההסכם הקואליציוני לפי הנחיית היועץ המשפטי לממשלה.

<יוסי עדס: זה החלטת ממשלה שעניינה יישום הסכמים קואליציוניים.

סתיו שפיר: כאשר יש הסכם פוליטי שמגיע בצורה של העברה תקציבית אתם צריכים לצרף את ההסכם הפוליטי.

<יוסי עדס: כאשר זה מתקבל כהחלטת ממשלה אז מצורפת החלטת הממשלה.

סתיו שפיר: אבל החלטת הממשלה היא לא ההסכם הפוליטי.

<יוסי עדס: אני לא יודע מעבר לזה להגיד.

<יוסי עדס: ברגע שמתפרסם כהחלטת ממשלה הסכם קואליציוני אז זה מה שאני יודע לומר.

סתיו שפיר: אני מציעה שהייעוץ המשפטי של הוועדה יבדוק את זה מול הנחיית היועץ המשפטי לממשלה.

<שיר שפר: אבדוק את זה.

סתיו שפיר: אגב, זה כתוב במפורש בסעיף 36 בהנחיה: "אם מדובר בהעברה תקציבית יציגו את ההסכם הפוליטי-תקציבי העומד בבסיס ההעברה".

סתיו שפיר: יש בבסיס 2 מיליון שקל ואתם מוסיפים עוד 2 מיליון שקל.

<יוסי עדס: במסגרת הסיכומים הקואליציוניים מוסיפים 1.9 מיליון שקל.

סתיו שפיר: כמו כן מדובר בהעברה שהיא תקציב צפוי בכל שנה.

משה גפני: רגע, שאלתי שאלה ולא קיבלתי תשובה.

<יוסי עדס: אמרתי שיש בבסיס כ-2 מיליון שקלים ובמסגרת הסיכומים הקואליציוניים זה מתוגבר בעוד 1.9 מיליון שקלים.

משה גפני: אני מעורה בדברים האלה.

משה גפני: אני לא כל-כך מבין את הדבר הזה.

משה גפני: יש הנחיה של היועץ המשפטי לממשלה.

משה גפני: אם צריך את הכסף הזה והוא על-פי הקריטריונים זה בסדר גמור.

<יוסי עדס: אין קריטריונים לוועד המקומי בחברון כי הוא לא רשות מקומית, הוא לא נמדד כרשות מקומית ולכן הוא לא נכנס.

אחמד טיבי: אז למה מעבירים לו כסף?

<יוסי עדס: אבל מכיוון שהוא לא מקבל שירותים מוניציפליים מבחוץ, הוא מנהל את השירותים המוניציפליים בעצמו- - -

משה גפני: אני רוצה להסביר את עצמי.

משה גפני: אני אתמוך בזה אבל אני רוצה להסביר את השאלה.

משה גפני: מזה אני מסיק גם לגבי דברים אחרים.

משה גפני: אין קריטריונים בגלל שאין שם רשות מקומית.

משה גפני: נכון?

משה גפני: זה הסיבה.

משה גפני: אבל יש אנשים שחיים שם שצריכים לקבל שירותים מוניציפליים.

משה גפני: יש מקומות אחרים דומים לחברון שבהם מקבלים שירותים מוניציפליים וזה מוסדר במשרד הפנים.

משה גפני: נכון?

<יוסי עדס: אני לא מכיר מקומות אחרים שדומים להם, שהם במעמד דומה לוועד המקומי בחברון.

משה גפני: לא מעמד דומה אלא כאשר ניתנים מענקי איזון או מענקים לרשות המקומית, כאשר יש שם רשות מקומית והאוכלוסייה היא בסדר גודל דומה.

משה גפני: אני רוצה להבין למה זה שונה.

<יוסי עדס: זה שונה גם בגלל מקורות הכנסה, בשאלה האם יש לוועד המקומי מקורות הכנסה או השתתפויות של התושבים.

<יוסי עדס: הם לא משלמים שם ארנונה לוועד המקומי.

<יוסי עדס: זה לא דומה לרשות מקומית שאנחנו יודעים למדוד אותה על-פי הפרמטרים המקובלים.

סתיו שפיר: משלמים שם ארנונה או לא משלמים ארנונה?

<יוסי עדס: לוועד הם לא משלמים.

<יוסי עדס: אני לא יודע אם הם משלמים לעיריית חברון או לא משלמים.

סתיו שפיר: שווה לבדוק.

סתיו שפיר: בלי קשר, מדובר בהעברה של תקציב שהוא צפוי ומתוכנן, כלומר אתם יודעים מראש שאתם הולכים להעביר את הכסף הזה מידי שנה.

סתיו שפיר: זה עומד בניגוד לחוק-יסוד: משק המדינה, כידוע לך בוודאי.

סתיו שפיר: איך אתם מצליחים להצדיק את זה?

<יוסי עדס: היה חוסר ודאות לגבי הסיכום הזה.

<יוסי עדס: הייתה טענה שזה כלול בתוך ה-2 מיליון שקל.

<יוסי עדס: בסופו של דבר הוחלט שלא ולכן זה מתוקצב כרגע בנוסף.

סתיו שפיר: מה זה אומר?

<יוסי עדס: היה חוסר ודאות האם ה-1.9 מיליון שקל הוא בנוסף ל-2 מיליון שקל שקיימים או לא.

<יוסי עדס: בסוף הגיעו להבנה שזה מעבר ולכן זה מתוקצב.

סתיו שפיר: אמרת בפתיחת דבריך שהם לא מקבלים כסף כרשות מקומית ולכן זה מתוקצב כהעברה תקציבית.

סתיו שפיר: עם זאת, אם מסתכלים בפירוט ההיסטורי של ההעברה הזאת אפשר לראות שזה מתוקצב באופן קבוע מידי שנה בהעברה תקציבית.

<יוסי עדס: אם לא הייתה החלטת הממשלה או לא היה סיכום אחר זה לא היה מתוקצב.

<יוסי עדס: זה מתוקצב רק בגלל החלטת הממשלה.

סתיו שפיר: אתם במשרד האוצר יודעים בכל שנה שזה הולך להיות מתוקצב.

סתיו שפיר: הסברת בדיוק למה, כי אין רשות מקומית.

<יוסי עדס: כ-2 מיליון שקל יש בבסיס.

<יוסי עדס: כל עוד התוספת לא מסוכמת ולא בטוחה מבחינתנו אנחנו לא מתקצבים.

משה גפני: זה דווקא תשובה שאני מבין.

משה גפני: אני לא מבין למה לא מסדירים את העניין כך או אחרת.

סתיו שפיר: האם הייתה שנה שבה לא תקצבו?

<יוסי עדס: אני לא יודע.

<יוסי עדס: יכול להיות שהיו שנים שהעבירו סכומים אחרים.

משה גפני: הוא אומר דבר פשוט: אין להם הערכה כמה כסף צריך.

משה גפני: הם שמים בבסיס 2 מיליון שקל.

סתיו שפיר: זה אותו סכום.

סתיו שפיר: הם מעבירים בכל שנה אותו סכום.

<יוסי עדס: דרך אגב, בהחלטת הממשלה בשנת 2015 לא היה אותו סכום כמו ב-2016.

<יוסי עדס: אני חושב שהיה שינוי בסכומים בין השנים, היו שנים שזה היה 2 מיליון שקל ושנים שזה היה 1.9 מיליון שקל.

<יוסי עדס: בכל מקרה, כל עוד אין החלטה ודאית על הסכום אנחנו לא מתקצבים.

<יוסי עדס: אני חושב שאין ויכוח על כך שנושא שהוא לא ודאי לא צריך להיות בבסיס.

סתיו שפיר: לתשומת הלב הוועדה ובעיקר הייעוץ המשפטי, נאמרו פה שתי טענות סותרות.

סתיו שפיר: קודם כול נאמר לנו שהסיבה היא שאין שם רשות מקומית ולכן מתקצבים את זה בצורה של העברה.

סתיו שפיר: ואחר-כך בתגובה לשאלה שלי נאמר גם שיש החלטת ממשלה באמצע שעוברת כדי לתרץ את הדבר הזה.

סתיו שפיר: בסופו של דבר יש פה העברה שהיא צפויה ומתוכננת, אתם יודעים עליה מידי שנה ואתם לא מכניסים אותה לתקציב, וזה בניגוד לחוק-יסוד.

סתיו שפיר: בכל מקרה, אפשר להצביע.

אחמד טיבי: סתיו שפיר סיימה ואני מקבל את דבריה.

משה גפני: נעבור לעודפים.

סתיו שפיר: למה לא להצביע?

משה גפני: בגלל שאין רוב.

סתיו שפיר: מה זה משנה?

סתיו שפיר: מצביעים.

סתיו שפיר: אנחנו לא החלטנו מה להצביע.

סתיו שפיר: אולי נפתיע.

משה גפני: יש לי גם קצת בעיה עם העניין הזה ואני רואה שיבואו עוד חברים שישמעו את ההסברים של יוסי עדס.

אחמד טיבי: אדוני, אולי תצביע ואחר-כך תעשה רביזיה.

משה גפני: בסדר.

סתיו שפיר: נכון.

סתיו שפיר: לא הגיוני לחכות לרוב, כאילו ההצבעה שלנו צפויה.

סתיו שפיר: בהצבעה הקודמת לא הצבענו נגדך.

אחמד טיבי: אדוני היושב-ראש, זה נשמע לא טוב כי ראית שההצבעה צפויה ואז אתה לא נותן לנו סיכוי להשפיע כחברי כנסת.

סתיו שפיר: לא הצבענו נגד למרות שזה היה מאוד מפוקפק ש-16 שנים לא מצליחים להעביר את הכסף.

משה גפני: יש מי שביקשו ממני בשבוע שעבר שלא אצביע על דברים אחרים.

משה גפני: אמרתי: זה לא בא בחשבון, אני מצביע על דברים אחרים ועל זה אצביע השבוע.

משה גפני: זה שמזניחים והם לא מגיעים – אין לי טענות לאף אחד.

משה גפני: תנו לי לשקול.

משה גפני: בואו נעבור קודם על העודפים ואחשוב מה אעשה.

סתיו שפיר: נחכה שהם יבואו?

סתיו שפיר: עכשיו התקיים הדיון.

משה גפני: אני מחכה למשיח.

אחמד טיבי: אם המשיח יגיע בדמותו של מיקי מכלוף זוהר...

סתיו שפיר: זה פשוט מייתר את הדיון.

סתיו שפיר: ועדת הכספים היא ועדה רצינית, היא מדברת ועורכת דיונים רציניים בנושאים השונים.

סתיו שפיר: אנחנו כבר קיימנו דיון.

משה גפני: אחליט תוך כמה דקות מה נעשה עם זה.

משה גפני: יכול להיות שבכלל אדחה את זה ונראה מה לעשות.

סתיו שפיר: ואז הם יבואו והם רק יצביעו בלי לשמוע את הדיון, זה מה שיקרה.

משה גפני: אם הם יבואו אבקש מיוסי עדס לחזור שוב על ההסברים.

משה גפני: בקשה מספר 37-004, עודפים.

משה גפני: מי זה?

משה גפני: משרד התיירות.

<עמרי בן חורין: אני רפרנט תיירות באגף התקציבים.

<עמרי בן חורין: הפנייה נועדה להעביר עודפים בסך 36 מיליון שקלים משנת 2015 לשנת 2016.

<עמרי בן חורין: זו פניית המשך לפנייה שעברה בוועדה בחודש יולי, שם העבירו 80%.

<עמרי בן חורין: עכשיו אנחנו מעבירים 15% נוספים, ועוד 5% לרזרבה.

<עמרי בן חורין: הסכום העיקרי של 20 מיליון שקלים נועד לתקצוב פעולות שיווק בחוץ לארץ.

<עמרי בן חורין: הפעולות האלה נעשות בעיקר ברבעון השלישי של השנה כי "העונה החמה" של התיירות הנכנסת היא בחורף ולכן רוב הפעילויות, רוב הקמפיינים שנעשים במשרד התיירות מתחילים ברבעון השלישי וממשיכים לאורך זמן.

<עמרי בן חורין: זה חוצה שנה קלנדרית והתשלומים ממשיכים גם בשנה הבאה.

סתיו שפיר: יש פה עודפים מ-2012.

סתיו שפיר: איזו שנה קלנדרית?

<עמרי בן חורין: לא, העודפים הם משנת 2015.

סתיו שפיר: בסדר.

סתיו שפיר: לא הצלחתי עד עכשיו להבין את החלוקה של ה-80% ו-20%.

משה גפני: גם אני לא.

משה גפני: מה זה בכלל משנה?

משה גפני: הם מתנהגים בשיטות- - -

סתיו שפיר: אין שום דרך להבין איך מתוכנן פה תקציב.

סתיו שפיר: אין שום תכנון.

משה גפני: אין לי שום הליך של הידברות איתם.

משה גפני: רציתי לעשות שינויים בנוהל בגלל שאני חושב שצריך להקל.

סתיו שפיר: זה המינימום הנדרש.

משה גפני: זה לא המינימום הנדרש.

משה גפני: לפעמים זה מעמסה גדולה.

סתיו שפיר: כלום, שום דבר.

משה גפני: אמרתי את זה אך אין שום הידברות, אין שום כלום.

משה גפני: הם כל הזמן רק "מקטרים".

משה גפני: הם שולחים אנשים ואומרים שאני מעכב את הכול.

משה גפני: את לא יודעת מה הולך אצלי, לאילו רמות הגענו.

משה גפני: לא מעבירים כסף לרשויות המקומיות הערביות – תשאלי את אחמד טיבי – כביכול בגללי.

סתיו שפיר: גם את זה הם לא מתקצבים בבסיס, כל התוכנית של המגזר הערבי לא מתוקצבת בבסיס, כל התוכנית של הצפון לא מתוקצבת בבסיס.

משה גפני: אומרים שאני פוגע ברשויות המקומיות הערביות.

משה גפני: את לא מבינה מה הם עושים לי.

אחמד טיבי: אגב, התוכנית של 10 מיליארד שקל נדמה לי שלא מופיעה בתקציב המדינה.

אחמד טיבי: אבל אנחנו עובדים על זה, אני לא רוצה לגזול את זמן הוועדה.

סתיו שפיר: הכנסת מצביעה מחר על התקציב בקריאה הראשונה אבל עוד עובדים עליו.

סתיו שפיר: אתמול הייתה ישיבה בוועדה בראשותי על התוכנית של הצפון ואז אמרה נציגת משרד האוצר: "אנחנו עובדים, עוד יכולים להיות שינויים בתוך הדבר הזה".

סתיו שפיר: אז מה שווה ההצעה שאנחנו מצביעים עליה?

סתיו שפיר: על מה מצביעה הכנסת מחר?

משה גפני: כל הכבוד לך, את בחורה צעירה ונראה לי שאת הולכת לשנות את העולם.

סתיו שפיר: ביחד אתך, גפני.

משה גפני: עכשיו פגעת בקודש הקודשים של משרד האוצר.

משה גפני: הם אומרים: קודם נעביר בקריאה הראשונה ואחרי זה נדבר.

סתיו שפיר: אז בשביל מה מעבירים?

משה גפני: בגלל שהחוק אומר שאם לא יעבירו הולכים לבחירות.

סתיו שפיר: הכנסת תצביע על משהו שהוא לא התקציב.

משה גפני: הם אומרים שזה התקציב.

משה גפני: אתם רוצים לשנות?

סתיו שפיר: הם אומרים בעצמם שהם משנים.

משה גפני: בא אחמד טיבי, בצדק, ואומר: תוכנית החומש לא מופיעה בתקציב המדינה.

משה גפני: הם אומרים: "אנחנו נדבר.

משה גפני: נעביר קודם בקריאה הראשונה.

משה גפני: יש פה תהליך, הכול מסובך.

משה גפני: נעביר בקריאה הראשונה ואז נקיים דיון כמו על דברים אחרים, נקיים דיון על תוכנית החומש".

משה גפני: עכשיו את באה וכופרת בעיקר.

משה גפני: את אומרת: "איך מעבירים בקריאה הראשונה?

משה גפני: רוצים להכניס את תוכנית החומש – היה צריך להכניס אותה עכשיו".

משה גפני: זה פגיעה בקודש הקודשים.

משה גפני: הם צריכים להחזיק את חברי הכנסת קצר כך שיהיה להם מה להפסיד.

סתיו שפיר: ברור, ומה הם עושים כשהם מגיעים פה לוועדה?

סתיו שפיר: לוקחים את ההבטחות שהם הבטיחו לאחמד טיבי ולאחרים, דוחפים את זה אל תוך העברה תקציבית ביחד עם הסכמים קואליציוניים אחרים עם הבית היהודי ומכניסים את כולם ביחד.

אחמד טיבי: כשזה לא בבסיס התקציב.

אחמד טיבי: זה הבעיה.

סתיו שפיר: שום דבר מזה לא בבסיס.

אחמד טיבי: אחת הטענות העיקריות שלנו נגד תוכנית החומש, שהיא לא בבסיס התקציב.

אחמד טיבי: אמר לי שר חשוב בממשלה, לא אגיד מאיזו סיעה: "אחמד, זה רק החלטת ממשלה, זה לא בבסיס התקציב, תבין.

אחמד טיבי: הבנת?

אחמד טיבי: זה רק החלטת ממשלה.

אחמד טיבי: " אפשר לעשות א', אפשר לעשות ב', אפשר להבטיח ולא לקיים.

משה גפני: נכון.

משה גפני: אם זה לא בבסיס התקציב המצב הרבה יותר גרוע.

אחמד טיבי: נכון, והמצב גרוע.

משה גפני: אני לא אומר.

משה גפני: יכול להיות שיקיימו את זה, יכול להיות שההבטחות יקוימו.

אחמד טיבי: אנחנו תלויים ב- - -

סתיו שפיר: וכמה עמותות רווחה יש שהבטיחו להן תקציבים ולא מכניסים את זה לבסיס ואז הן באות לכאן להתחנן, אחרי שהן כבר הוציאו כסף ואין להן מאין לקחת, אחרי שהמדינה הבטיחה?

משה גפני: אצלי יש בעיה יותר חמורה.

משה גפני: ביהדות התורה, אצלנו זה סעיפי תקציב, אנחנו לא נותנים לעמותה מסוימת או לגוף מסוים, אצלנו זה בבסיס התקציב.

משה גפני: אם לא שמים את זה בבסיס התקציב אני הולך לחטוף התקפות כל השנה.

משה גפני: תעבור פה פתאום העברה תקציבית, ובצדק יבוא נציג עמותת חדו"ש ויגיד: "גפני קיבל כסף, הוא יושב-ראש ועדת הכספים, קיבל הרבה כסף בשביל צורכי דת".

משה גפני: אני לא רוצה בכך.

משה גפני: אני אומר להם: "אני מבקש שהכול יהיה בבסיס, מה שסוכם יהיה פה על השולחן, תסבירו את זה".

משה גפני: בסדר, אבל הם צריכים להחזיק אותי קצר, אז איך מחזיקים אותי קצר?

משה גפני: חבר הכנסת יואב קיש, הגעת אבל זה לא מספיק.

יואב קיש: תיכף יבואו.

יואב קיש: אנחנו מחזקים את העניין.

משה גפני: מה מחזקים?

יואב קיש: איפה מרכז הקואליציה בוועדת הכספים?

יואב קיש: למה הוא לא דואג לעניין הזה?

יואב קיש: אתה יכול להסביר לי?

סתיו שפיר: השעה קרוב ל-4 וזה היה אמור להיות בשעה 1.

משה גפני: אבל רציתי לסיים את הצעת החוק בעניין האנרגיה הסולרית.

יואב קיש: אני יכול לקבל תקציר?

משה גפני: קודם כול נצביע על ההעברה הנוכחית.

משה גפני: אתם לא מתנגדים לבקשה של משרד התיירות, נכון?

סתיו שפיר: תלוי.

משה גפני: אני מצביע על זה.

סתיו שפיר: תצביע גם על הפנייה הקודמת.

משה גפני: מי בעד אישור בקשה מספר 37-004?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 2

משה גפני: נמנעים – אין בקשה מספר 37-004 לא נתקבלה.

משה גפני: הבקשה לא נתקבלה.

משה גפני: רביזיה.

אחמד טיבי: אני רוצה להסביר למה.

אחמד טיבי: הכול מצולם ואני רוצה שכל הציבור ישמע אותי.

אחמד טיבי: אתמול שר התיירות יריב לוין אמר שמה שהיה בכפר קאסם הוא לא טבח ולכן אני מעניש אותו.

אחמד טיבי: הוא אמר אתמול שמה שהיה בכפר קאסם היה טעות ולא היה טבח.

אחמד טיבי: הוא זלזל קשה במשפחות, בתושבי כפר קאסם.

אחמד טיבי: לכן אני מצביע נגד כעונש על הדברים שאמר יריב לוין.

יואב קיש: אני מבקש רביזיה.

<קרן שפר: אני מבקשת לומר משהו.

<קרן שפר: אני תקציבאית משרד התיירות.

סתיו שפיר: זה ממש לא אשמתכם שם במשרד האוצר.

סתיו שפיר: כאשר יושבים פה בישיבה, ועשינו דיון על העברה אחרת והחליטו לא להצביע על ההעברה כי אין להם רוב של הקואליציה אז הפכו את הדיון ללא ענייני.

סתיו שפיר: מרגע שהדיון לא ענייני, הציפייה שנאשר פה משהו מאוד לא מובן לא סבירה.

סתיו שפיר: גם הסיפור של 80% ו-20% מאוד לא ברור לי.

<קרן שפר: מאחורי זה עומד משרד ממשלתי.

משה גפני: על מה הוויכוח?

סתיו שפיר: כאשר הדיון לא ענייני- - -

<קרן שפר: אני מסבירה באיזו סיטואציה משרד התיירות נמצא.

סתיו שפיר: לא נשב פה כמו פראיירים ונעזור לקואליציה כאשר רואים איך היא מתנהלת.

משה גפני: תכבדי אותה.

משה גפני: איתה אין לך בעיות.

אחמד טיבי: הצבענו 2 בעד ההעברה למשרד התיירות ו-2 נגד ולכן הבקשה להעברת תקציב למשרד התיירות נפלה.

אחמד טיבי: נשאלתי למה אני מצביע נגד ולכן אמרתי שאתמול השר יריב לוין, שהוא שר התיירות, אמר דברים נוראים, פגע בנו פגיעה קשה לגבי טבח כפר קאסם.

אחמד טיבי: הוא אמר שזה טעות, זה לא טבח.

אחמד טיבי: הוא פגע במשפחות.

אחמד טיבי: לכן אני מצביע נגד ומפיל את ההצעה לגבי משרד התיירות, בגלל דבריו של השר לוין.

<קרן שפר: חבר הכנסת טיבי, זה לא עניין פוליטי.

<קרן שפר: באמת יש משרד מקצועי- - -

אחמד טיבי: גם אני חשבתי שהטבח, שבית-המשפט קבע שהוא טבח, שכולם יודעים שזה טבח, חשבתי שזה ידוע.

אחמד טיבי: חשבתי שדגל שחור מתנוסס מעל זה.

אחמד טיבי: זה טבח.

אחמד טיבי: פתאום מגיע השר ואומר שזה לא טבח.

אחמד טיבי: אז אני רוצה להעניש אותו על הדברים שלו.

<קרן שפר: אנחנו אנשי מקצוע שרוצים לקדם תיירות לישראל.

<קרן שפר: אנחנו מחכים לעודפים האלה זמן רב.

<קרן שפר: זה לא עניין פוליטי.

משה גפני: תני לי להגיד לך, אנחנו גוף פוליטי, אי אפשר להתעלם מזה.

משה גפני: לחבר הכנסת טיבי יש טענות.

משה גפני: לא רלוונטי כל העניין הזה ואת צודקת, אני גם מבין ללבך.

משה גפני: טכנית, היות וזה נפל אנחנו הגשנו רביזיה, גם חבר הכנסת יואב קיש וגם אני.

משה גפני: בעזרת-השם מחר נביא להצבעה את הרביזיה.

משה גפני: אם הקואליציה תדע להתעשת---

אחמד טיבי: או שהשר לוין ישנה עמדתו ויתנצל.

יואב קיש: או שחבר הכנסת אחמד טיבי ישנה את עמדתו.

יואב קיש: תצלם אותו ואז הוא יוכל להשמיע את הנאום שהוא רוצה, אחרת זה לא שווה כלום.

יואב קיש: אחמד טיבי, כולנו לרשותך.

יואב קיש: כולנו לרשותך, בתנאי אחד, שזה "פייסבוק לייב".

אחמד טיבי: אתה מפריע לי לומר דברים.

אחמד טיבי: אם השר יריב לוין מחר יחזור בו מן הדברים שהוא אמר לגבי כפר קאסם אני אתחשב בזה ואשקול את עמדתי מחדש.

משה גפני: על כל פנים, מחר בעזרת-השם אם לא יהיו תקלות אביא את הרביזיה שהגשנו ונצביע בעד הרביזיה.

משה גפני: אם יהיה לזה רוב הרביזיה תתקבל ואנחנו נצביע על הפנייה הזאת.

משה גפני: אני מצטער, אנחנו משטר דמוקרטי.

משה גפני: תודה רבה.

משה גפני: הישיבה נעולה.